CELEX: 32016D1992
Language: da
Date: 2016-11-11 00:00:00
Title: Kommissionens gennemførelsesafgørelse (EU) 2016/1992 af 11. november 2016 om ændring af Kommissionens gennemførelsesafgørelse (EU) 2015/2416 om anerkendelse af bestemte områder i USA som værende frie for Agrilus planipennis Fairmaire (meddelt under nummer C(2016) 7151)

15.11.2016   
            
            
               DA
            
            
               Den Europæiske Unions Tidende
            
            
               L 306/30
            
         KOMMISSIONENS GENNEMFØRELSESAFGØRELSE (EU) 2016/1992
   af 11. november 2016
   om ændring af Kommissionens gennemførelsesafgørelse (EU) 2015/2416 om anerkendelse af bestemte områder i USA som værende frie for Agrilus planipennis Fairmaire
   
      
         (meddelt under nummer C(2016) 7151)
      
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig bilag IV, del A, kapitel I, punkt 2.3, 2.4 og 2.5, og
   ud fra følgende betragtninger:
   
               (1)
            
            
               Ved Kommissionens gennemførelsesafgørelse (EU) 2015/2416 (2) blev bestemte områder i USA anerkendt som værende frie for Agrilus planipennis Fairmaire.
            
         
               (2)
            
            
               Nylige oplysninger, som USA har fremlagt, viser, at bestemte områder i landet, der på nuværende tidspunkt er anerkendt som værende frie for Agrilus planipennis Fairmaire, nu ikke længere er frie for den pågældende skadegører.
            
         
               (3)
            
            
               USA har desuden fremlagt oplysninger, hvoraf det fremgår, at Chester amt i Tennessee er frit for den pågældende skadegører.
            
         
               (4)
            
            
               I betragtning af disse oplysninger bør de respektive lister over områder, der er anerkendt som værende frie for den pågældende skadegører, ændres.
            
         
               (5)
            
            
               Gennemførelsesafgørelse (EU) 2015/2416 bør derfor ændres.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Bilaget til gennemførelsesafgørelse (EU) 2015/2416 ændres som angivet i bilaget til nærværende afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 11. november 2016.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 169 af 10.7.2000, s. 1.
   
      (2)  Kommissionens gennemførelsesafgørelse (EU) 2015/2416 af 17. december 2015 om anerkendelse af bestemte områder i USA som værende frie for Agrilus planipennis Fairmaire (EUT L 333 af 19.12.2015, s. 128).
   
      BILAG
      
         LISTE OVER DE I ARTIKEL 1 OMHANDLEDE OMRÅDER
      
      I bilaget til gennemførelsesforordning (EU) 2015/2416 foretages følgende ændringer:
      
                  1)
               
               
                  I punkt 2, litra f), Amter (sogne) i Louisiana, udgår følgende: Caldwell, Franklin og Winn.
               
            
                  2)
               
               
                  I punkt 2, litra h), Amter i Minnesota, udgår følgende: Wabasha.
               
            
                  3)
               
               
                  I punkt 2, litra i), Amter i Nebraska, udgår følgende: Antelope, Boone, Burt, Butler, Cedar, Colfax, Cuming, Dakota, Dixon, Dodge, Fillmore, Gage, Hamilton, Jefferson, Lancaster, Madison, Merrick, Nance, Platte, Polk, Saline, Saunders, Seward, Stanton, Thurston og York.
               
            
                  4)
               
               
                  I punkt 2, litra l), Amter i Tennessee, indsættes følgende før Crockett: Chester.
               
            
                  5)
               
               
                  I punkt 2, litra m), Amter i Texas, udgår følgende: Anderson, Camp, Cherokee, Delta, Franklin, Gregg, Henderson, Hopkins, Lamar, Morris, Nacogdoches, Rains, Red River, Rusk, Sabine, San Augustine, Shelby, Smith, Titus, Upshur, Van Zandt og Wood.